EkBass/fiwiki-20250220-pages-articles huggingface dataset:
Ihmisoikeudet Meksikossa

Ihmisoikeudet Meksikossa ovat kansainvälisten sopimusten ja Meksikon kansallisen lainsäädännön määrittelemät jokaiselle ihmiskunnan jäsenelle yhtäläisesti kuuluvat vapaudet ja oikeudet. jotka pohjautuvat käsitykseen ihmisarvon yleismaailmallisesta yhtäläisyydestä ja loukkaamattomuudesta. Ne voidaan jakaa vapausoikeuksiin, poliittisiin, taloudellisiin, sosiaalisiin ja sivistyksellisiin oikeuksiin sekä oikeuteen tasapuoliseen kohteluun oikeudenkäynnissä. == Yleistä == Meksikossa toimii julkinen ja laissa itsehallinnolliseksi eli poliittisesti riippumattomaksi määritelty Kansallinen ihmisoikeuskomissio (CNDH), jonka puheenjohtaja toimii Meksikon oikeusasiamiehenä. Sääntöjen mukaan senaatti nimittää komission puheenjohtajan ja neuvoston jäsenet neuvoteltuaan kansalaisjärjestöjen kanssa. Komission tehtävä on "suojella, tarkkailla, edistää, tutkia ja levittää tietoa Meksikon lainsäädännöllä suojelluista ihmisoikeuksista. Se ei kuitenkaan saa arvioida asioita, jotka liittyvät oikeusjärjestelmän toimintaan, vaaleihin tai työoikeuksien toteutumiseen. Komission puheenjohtajana on marraskuusta 2014 lähtien toiminut Luis Raúl González Pérez. == Oikeus elämään == Meksikossa ei ole lainsäädännössä kuolemantuomiota. Tilastoihin päätyneiden surmien perusteella Meksikossa tapettiin vuonna 2016 kuitenkin noin 23 000 ihmistä. Sitä enemmän ihmisiä kuoli väkivallan uhreina ainoastaan Syyriassa (60 000 ihmistä). Tappojen määrä johtuu entisestä presidentti Felipe Calderonista (PAN), joka päätti joulukuussa 2006 aloittaa "sodan" huumeita vastaan murhaamalla ihmisiä. Tuhannet ihmiset ovat paenneet väkivaltaa lähtemällä kotoaan. == Lehdistönvapaus == Ranskalainen Toimittajat ilman rajoja -järjestö listaa vuosittain maailman lehdistön vapauden kirjoittaa mistä tahansa asioista. Vuonna 2020 Meksikon sija oli 143 / 45,45 pistettä, edellisen vuoden 2019 sijoitukseen 144 sija / 46,78 pistettä verrattuna oli pisteissä nousua 1,33 pistettä, kun järjestö arvioi 180 valtion lehdistönvapauden. Vuonna 2018 on surmattu kolme toimittajaa: Carlos Domínguez Rodríguez; Pamika Montenegro, joka paikallisista poliitikoista pilaa tekevän satiirisen Youtube-kanava El Sillon tuottajana; sekä Leobardo Vázquez, joka oli saanut tappouhkauksia kirjoittaessaan laittomasta maan valtaamisesta. == Pidätettyjen oikeudet ja kidutus == Vuonna 2014 jokainen Meksikossa pidätetty henkilö oli vaarassa joutua julman, epäinhimillisen tai nöyryyttävän kohtelun tai rangaistuksen kohteeksi, kuten kidutetuksi. Väärinkäytöksiä, kuten kidutusta, käytetään säännöllisesti tutkinnassa, jotta viranomaiset saisivat "tietoa" tai "tunnustuksia" epäillyiltä ihmisiltä, tai ihmisiltä, jotka otettiin kiinni, koska viranomaiset ajattelivat heidän olevan väärässä paikassa tai väärään aikaan liikkeellä. Kidutukselta suojaavat säännöt ja tavat eivät toimi. Kidutuksia ei tutkita, tai tutkinta käännetään uhria vastaan. == Lähteet == Meksiko Luokka:Meksikolainen yhteiskunta Luokka:Meksikon politiikka
Ruohometsän kansa (televisiosarja)

Ruohometsän kansa on brittiläis-kanadalainen televisiosarja, joka perustuu Richard Adamsin samannimiseen romaaniin. Sarjaa tehtiin 39 jaksoa 3 tuotantokauden verran vuosina 1999-2001. Sarja alkoi 28. syyskuuta 1999 ja päättyi 4. joulukuuta 2001. Sarja on elokuvaa huomattavasti lapsiystävällisempi. Suomessa sarjasta oli julkaistu vain 7 jaksoa kolmella DVD:llä. Sarjan jälkiäänityksen teki Film & Cartoon Finland. == Äänirooleissa == Suomenkieliset äänet Luokka:Brittiläiset animaatiosarjat Luokka:1990-luvun piirrossarjat Luokka:Romaaneihin perustuvat televisiosarjat Luokka:Lastenohjelmat Luokka:Kanadalaiset televisiosarjat
Hanna Suchocka

Hanna Stanisława Suchocka (s. 3. huhtikuuta 1946) on puolalainen oikeustieteen professori ja poliitikko, joka toimi maansa pääministerinä 1992–1993. Hän opiskeli oikeustiedettä Poznańissa Adam Mickiewiczin yliopistossa, valmistui vuonna 1968, ja opetti samaa ainetta siellä ja Lublinin katolisessa yliopistossa. Hänet valittiin parlamenttiin vuonna 1980 kommunisteja lähellä olleen Demokraattisen puolueen edustajana. Kun hän vuonna 1984 äänesti Solidaarisuus-liikkeen kieltävää lakia vastaan, hänet erotettiin puolueesta. Kommunistihallinnon kaaduttua hänet valittiin parlamenttiin 1989 ja 1991. Hän edusti tuolloin keskustavasemmistolaista Demokraattista liittoa. Suchocka nimitettiin pääministeriksi, koska hänen ajateltiin saavan sekä katolisten että maltillisten parlamenttiryhmien tuen. Hallituskoalitiossa oli mukana kuusi parlamentin 29 puolueesta. Hallitus kuitenkin kaatui yhdellä äänellä epäluottamusäänestyksessä 1993, kun parlamentti oli tyytymätön Suchockan ajamaan tiukkaan talouspolitiikkaan. Pääministerikautensa jälkeen Suchocka on toiminut oikeusministerinä (1997–2002) ja maansa suurlähettiläänä Vatikaanissa. == Lähteet == == Aiheesta muualla == Luokka:Puolan pääministerit Luokka:Vuonna 1946 syntyneet Luokka:Elävät henkilöt Luokka:Puolalaiset diplomaatit
Beatriz Merino

Martha Beatriz Merino Lucero (s. 15. marraskuuta 1947) on perulainen juristi ja poliitikko, joka oli Perun pääministeri loppuvuonna 2003. Ennen pääministeriksi nousuaan hän suoritti maisterin tutkinnon oikeustieteessä Harvardin yliopistossa ja työskenteli Procter & Gamble -kulutustavarayhtiössä. Hän on tullut tunnetuksi sukupuolten tasa-arvoa edistävästä työstään. Pääministerinä ollessaan Merino joutui kiistoihin presidentti Alejandro Toledon kanssa ministerinimityksistä, ja Toledo pyysi Merinoa ja koko hallitusta eroamaan. BBC:n mukaan tuossa tilanteessa pääministerin kannatusluvut olivat 50 prosentin paikkella, kun taas presidenttiä tuki alle 20 prosenttia äänestäjistä. == Lähteet == == Aiheesta muualla == Luokka:Perun pääministerit Luokka:Vuonna 1947 syntyneet Luokka:Elävät henkilöt
Katriina Huttunen

Katriina Huttunen (ent. Savolainen; s. 1959 Iisalmi) on kirjailija ja kirjallisuuden suomentaja, joka on kääntänyt useita teoksia pohjoismaisista kielistä. Hän on muun muassa Finlandia-palkitun kirjailijan Kjell Westön luottosuomentaja. Huttusen käännöstuotantoon kuuluu myös muiden muassa Karl Ove Knausgårdin, Peter Sandströmin, Jussi Adler-Olsenin ja Yahya Hassanin teoksia. Hänen esikoisteoksensa Surun istukka (2019) käsittelee hänen tyttärensä kuolemaa. Vuonna 2014 Huttunen oli Mikael Agricola -palkintoehdokkaana Sanna Tahvanaisen romaanin Kuningatar suomennoksesta. Vuonna 2016 hänelle myönnettiin Tanskan valtion taiderahaston kääntäjäpalkinto. Palkinnon perustelujen mukaan Huttunen on ansioitunut erityisesti modernin tanskalaisen kirjallisuuden suomentajana, ja ratkaiseviksi ansioiksi katsottiin hänen käännöstyönsä runsaus, käännettyjen teosten monipuolisuus ja käännösten korkea laatu. Vuonna 2017 hänen suomennoksensa Linn Ullmannin romaanista Rauhattomat oli Jarl Hellemann -palkinnon ehdokkaana vuoden 2016 parhaaksi käännöskirjaksi. Vuonna 2019 Huttunen sai Kaarlen palkinnon suomennostyöstään. ==Teokset== * Surun istukka, S&S; 2019 ISBN 978-951-52-4693-6 * Mustaa valoa, S&S; 2020 ISBN 978-951-52-5095-7 * Katriina Huttunen, Mari Pulkkinen: Suremisen taito : kirjoituksia kuolemansurusta. Helsinki: S & S, 2021 ISBN 978-951-52-5468-9 * Jälkikuolema : epämukavia ajatuksia holokaustikirjallisuudesta. Tammi 2023 ISBN 978-952-04-4234-7 ==Lähteet== ==Aiheesta muualla== * * Ajantasan lauantaivieras: Katriina Huttunen Yle Areena. 10.8.2013. Luokka:Vuonna 1959 syntyneet Luokka:Elävät henkilöt Luokka:Suomentajat
Michael Grebanier

Michael Grebanier (s. 26. huhtikuuta 1937 New York, YhdysvallatPrincipal Musicians San Francisco Symphony. Stokowski.org) on yhdysvaltalainen sellisti. Hän vietti neljä kautta Clevelandin orkesterissa, lähti sitten neljäksitoista vuodeksi Pittsburghin sinfoniaorkesterin ensimmäiseksi sellistiksi ja pääsi lopulta San Franciscon sinfoniaorkesterin ensimmäiseksi sellistiksi vuonna 1977.Naxos: Michael Grebanier Grebanier aloitti opintonsa kotikaupungissaan New Yorkissa ja opiskeli sittemmin Curtis Institute of Musicissa. Hän opettajiinsa kuuluivat Carl Ziegler, Orlando Cole ja Leonard Rose. Opiskellessaan Curtisissa Grebanier voitti 1957Previous winner. Walter Naumburg Award. Walter Naumburg -palkinnon. Hän piti ensimmäisen resitaalinsa New Yorkissa 19-vuotiaana. Grebanier on esiintynyt muun muassa solistina lukuisissa sellokonsertoissa. Viulisti Jorja Fleezanisin ja pianisti Garrick Ohlssonin kanssa hän muodostaa FOG-trion. Grebanierin instrumentti on Francesco Ruggerin sello vuodelta 1698. == Lähteet == Luokka:Yhdysvaltalaiset sellistit Luokka:Elävät henkilöt Luokka:Vuonna 1937 syntyneet
Kreeta-Liisa Yli-Säntti

Kreeta-Liisa Nina Yli-Säntti (s. 3. tammikuuta 1991 Oulu) on suomalainen jalkapallomaalivahti. Hän edustaa Ruotsin Damallsvenskanin Limhamn Bunkeflota ja kuuluu myös Suomen maajoukkueen pelaajarinkiin. == Seurajoukkueura == Oulussa syntynyt ja vuoden ikäisenä Kurikkaan muuttanut Yli-Säntti aloitti jalkapalloilun Kurikan Ryhdissä. Hän pelasi sittemmin myös Kauhajoen Karhussa, Hongassa ja Kuusysissä. Kaudeksi 2013 Yli-Säntti siirtyi Tampereen Ilvekseen, jossa hän pelasi ykkösmaalivahtina kaksi kautta Naisten Ykköstä ja kaksi Naisten Liigaa. Kaudella 2015 hän saavutti joukkueen kanssa SM-hopeaa. Joulukuussa 2016 Yli-Säntti teki sopimuksen Ruotsin toiseksi korkeimmalla sarjatasolla Elitettanissa pelanneen Växjön kanssa. Hän pelasi kaikki 26 ottelua, kun joukkue voitti sarjan ja nousi Damallsvenskaniin. Kaudeksi 2018 Yli-Säntti siirtyi Damallsvenskanin malmöläiseen Limhamn Bunkeflohon. == Maajoukkueura == Yli-Säntti sai kutsun Suomen maajoukkueeseen maaliskuussa 2017. Ensimmäisen maaottelunsa hän pelasi Tanskaa vastaan 11. huhtikuuta 2017. == Lähteet == == Aiheesta muualla == * Kreeta-Liisa Yli-Säntti Suomen Palloliiton sivustolla Luokka:Elävät henkilöt Luokka:Suomalaiset jalkapallomaalivahdit Luokka:Vuonna 1991 syntyneet
Rosario Fernández

Rosario Del Pilar Fernández Figueroa (s. 1955) on perulainen juristi ja poliitikko, joka toimi maansa pääministerinä keväällä 2011. Ennen pääministerin tehtävää hän oli oikeusministeri syyskuusta 2010 heinäkuuhun 2011 ja joulukuusta 2007 heinäkuuhun 2009. Ministeripaikkojen jälkeen hän on työskennellyt yksityisellä sektorilla, ja on asianajotoimiston perustajaosakas. Rosario Fernández opiskeli oikeustiedettä Perun katolisessa yliopistossa. Hän on professori vuodesta 1978, ja on opettanut Perun katolisessa yliopistossa, Perun diplomaattiakatemiassa, Piuran yliopistossa ja Liman yliopistossa. == Lähteet == == Aiheesta muualla == Luokka:Perun pääministerit Luokka:Vuonna 1955 syntyneet Luokka:Elävät henkilöt
Eugenia Charles

Mary Eugenia Charles (15. toukokuuta 1919 Pointe Michel, Dominica – 6. syyskuuta 2005 Fort-de-France, Martinique) oli dominicalainen juristi ja poliitikko, joka oli Dominican pääministeri 1980–1995. Hänen isovanhempansa olivat orjia. Hän opiskeli oikeustiedettä Torontossa ja Lontoossa, palasi 1949 Dominicaan ja työskenteli asianajajana. Hän aktivoitui poliittisesti 1960-luvun lopulla. Hän pääsi parlamenttiin vuonna 1970, ja vuonna 1975 hänestä tuli opposition johtaja. Hänen puolueensa DFP voitti vuoden 1980 vaalit ja Charlesista tuli pääministeri. Hän oli ensimmäinen nainen koko Karibialla, joka valittiin pääministeriksi. Poliittisen toimintansa vuoksi hän sai nimityksen "Karibian rautarouva". Vuonna 1991 hän sai arvonimen "Dame" Order of the Bathin kunniaritarikunnan jäsenenä. == Lähteet== == Aiheesta muualla == Luokka:Dominican pääministerit Luokka:Bathin ritarikunta Luokka:Dominicalaiset juristit Luokka:Vuonna 1919 syntyneet Luokka:Vuonna 2005 kuolleet
Alueellista kehittämistehtävää hoitavat kirjastot

Alueellista kehittämistehtävää hoitavien kirjastojen valtakunnallista kehittämistehtävää hoitaa Helsingin kaupunginkirjasto. Yleisten kirjastojen kehittämistehtävät määritellään laissa yleisistä kirjastoista ja niiden sisältöä kuvataan lakivalmistelun myötä syntyneessä asiakirjassa. Kehittämistehtävällä korvattiin aiempi keskus- ja maakuntakirjastojärjestelmä. Maakuntakirjastoalueisiin kuulumaton Helsingin kaupunginkirjasto kuuluu kehittämistehtävän Uudenmaan toimialueeseen. Vuoden 2018 alusta voimaan tulleen asetuksen mukaan yleisten kirjastojen alueellista kehittämistehtävää hoitavat: #Joensuun kaupunginkirjasto, toimialueena Pohjois-Karjalan kunnat; #Kuopion kaupunginkirjasto, toimialueena Etelä-Savon ja Pohjois-Savon kunnat; #Lahden kaupunginkirjasto, toimialueena Kanta-Hämeen, Päijät-Hämeen, Kymenlaakson ja Etelä-Karjalan kunnat; #Oulun kaupunginkirjasto, toimialueena Pohjois-Pohjanmaan ja Kainuun kunnat; #Porvoon kaupunginkirjasto, toimialueena Uudenmaan kunnat; #Rovaniemen kaupunginkirjasto, toimialueena Lapin kunnat; #Tampereen kaupunginkirjasto, toimialueena Pirkanmaan ja Keski-Suomen kunnat; #Turun kaupunginkirjasto, toimialueena Varsinais-Suomen ja Satakunnan kunnat; #Vaasan kaupunginkirjasto, toimialueena Etelä-Pohjanmaan, Pohjanmaan ja Keski- Pohjanmaan kunnat. Aiemmista maakuntakirjastoista Hämeenlinnan, Jyväskylän, Kajaanin, Kokkolan, Kouvolan, Lappeenrannan, Mikkelin, Porin ja Seinäjoen yleiset kirjastot jäivät tavallisiksi kaupunginkirjastoiksi. == Lähteet == == Aiheesta muualla == * * Luokka:Suomen kirjastot
Nadežda Udaltsova

Nadežda Andrejevna Udaltsova (, 10. tammikuuta 1886 (J: 29. joulukuuta 1885) Orjol, Venäjä – 25. tammikuuta 1961 Moskova, Venäjä) oli venäläinen taidemaalari ja opettaja. Hänen teoksensa ovat kubismia ja suprematismia. == Elämäkerta== Udaltsova varttui upseeriperheessä. Käytyään vuonna 1908 taidekeräilijä Sergei Šuskinin luona hän päätti omistautua taiteelle. Häntä kiehtoi erityisesti ranskalainen jälki-impressionismi. Hän sai luettavakseen Vincent van Goghin kirjeitä, ja hän luki myös Paul Cézannen elämäkerran. Vuonna 1912 Udaltsovan unelmat toteutuivat, kun hän matkusti yhdessä ystävättärensä, taidemaalari Ljubov Popovan, kanssa Pariisiin opiskelemaan maalaustaidetta. Opettajiensa Jean Metzingerin ja Henri Le Fauconnierin mielestä Udaltsova oli lahjakkain venäläinen opiskelija. Tyyliltään Udaltsovan työt edustivat uutta taidesuuntausta, kubismia. Paluu Venäjälle ja Moskovaan tapahtui jo vuonna 1913. Siellä Udaltsova alkoi saada mainetta yhtenä maan eturivin taiteilijoista. Hänen töitään oli esillä ensimmäisen kerran vuonna 1914, ja uusi näyttely oli jo vuonna 1915. Vuosina 1916–1917 hänen työnsä lähestyivät suprematismia, koska hän työskenteli Kazimir Malevitšin taiteilijaryhmässä. Samaan taiteilijaryhmään kuului myös Nina Genke-Meller. 1910-lukua voi pitää hänen parhaana kautenaan. Venäjälla puhkesi kaksi vallankumousta vuonna 1917. Vuosina 1917–1919 Udaltsova oli aktiivinen vallankumouksellinen. Hän teki tuolloin paljon opetustyötä, mutta toisin kuin monet muut vasemmistolaiset taiteilijat, hän ei luopunut omasta taiteellisesta työstä. 1920–1930-lukujen taitteessa hän teki paljon maisemamaalauksia matkustellessaan Altaivuoristossa yhdessä latvialaistaustaisen taidemaalarimiehensä Aleksandr Drevinin kanssa. Tyyliltään teokset ovat ekspressionismia. Aleksandr Drevin pidätettiin ja ammuttiin vuonna 1938. Bolševikit olivat murhanneet Udaltsovan isän jo vuonna 1918. Totuus aviomiehen kohtalosta selvisi Udaltsovalle vasta vuonna 1956. Udaltsovan ura ajautui Stalinin vainojen vuoksi sivuraiteelle. Toisen maailmansodan aikana hän maalasi hävittäjälentäjien muotokuvia. Poliittisesti epäluotettavaksi ja formalistiksi julistettuna hän ei saanut myöskään opettaa. Hän sai kuitenkin pitää oman näyttelyn vuonna 1945, mutta se jäi viimeiseksi. Sen jälkeen hänen taiteellinen työnsä rajoittui kodin seinien sisäpuolelle. Hän yritti ryhtyä realistiksi siinä kuitenkaan onnistumatta. Stalinin jälkeisen suojasään aikana hänen töitään nähtiin ryhmänäyttelyssä vuonna 1958. Nadežda Udaltsovan poika Andrei Drevin (1921–1996) oli kuvanveistäjä. https://peoplepill.com/people/andrey-drevin/ == Lähteet == == Aiheesta muualla == *Biography and works of Nadezhda Udaltsova (Archive.org) Luokka:Venäläiset taidemaalarit Luokka:Vuonna 1886 syntyneet Luokka:Vuonna 1961 kuolleet
Antti Tani

Antti Johannes Tani (3. elokuuta 1918 Hämeenlinna – 30. maaliskuuta 2017 Kouvola) oli suomalainen talvi- ja jatkosodan hävittäjälentäjä joka saavutti 21,5 ilmavoittoa 272 sotalennolla jatkosodan vuosina 1941−1944. Siviiliammatiltaan hän oli kelloseppä.Virtualpilots.fi : hävittäjälentäjien Antti Tanin ja Jouko "Jussi" Huotarin haastattelu Kouvolassa 10.7.2002Antti Tanin muistokirjoitus, Helsingin Sanomat 15.4.2017 Valkealassa ja Kouvolassa kasvanut Tani kävi Ilmasotakoulun 1938–1940 ja hänet komennettiin helmikuussa 1940 Lentolaivue 28:aan joka oli saanut kalustokseen Ranskasta hankittuja Morane-Saulnier M.S.406-hävittäjiä. Jatkosodan alkaessa Tani lensi Moranella tiedustelu- ja suojauslentoja saavuttaen tällä koneella seitsemän ilmavoittoa. Huhtikuussa 1943 hän siirtyi Lentolaivue 34:ään, jolla oli kalustona Messerschmitt Bf 109 G -hävittäjät. Näillä Tani saavutti loput ilmavoittonsa osallistuessaan Kymin lentokentältä käsin Suomenlahden ilmataisteluihin sekä Kotkan puolustukseen ja kesällä 1944 Kannaksen torjuntataisteluihin. Sodan päätyttyä Tani jäi ilmavoimien palvelukseen lentäjäksi aina vuoteen 1955 saakka ja yleni lentomestariksi. Hän toimi myös Utin lentokentän lennonjohtajana. Palveluksesta erottuaan hän palasi takaisin aikaisempaan siviiliammattiinsa ja toimi kelloseppänä Kouvolassa. Tani kuoli Kouvolassa 98-vuotiaana keväällä 2017.Hävittäjät lentävät Kouvolan yli lauantaina — Ilmavoimat kunnioittaa hävittäjä-ässä Antti Tanin muistoa, Kouvolan Sanomat 21.4.2017 == Kirjallisuutta == * Jukka Piipponen : Jatkosodan ässä − Hävittäjälentäjä Antti Tani. Koala-kustannus, Helsinki 2001, 2. painos 2008 ISBN 9525186962 ==Lähteet== Luokka:Suomalaiset hävittäjälentäjät Luokka:Suomalaiset toisen maailmansodan sotilaat Luokka:Suomalaiset kellosepät Luokka:Vuonna 1918 syntyneet Luokka:Vuonna 2017 kuolleet
Luigi De Filippo

thumb|Luigi De Filippo ja Claudia Mori näyttelevät pääosia Raffaello Matarazzon ohjaamassa elokuvassa Cerasella (1959). Luigi De Filippo (10. elokuuta 1930 Napoli – 31. maaliskuuta 2018 Rooma) oli italialainen näyttelijä, teatteriohjaaja ja näytelmäkirjailija. De Filippo kuoli Roomassa 87-vuotiaana 31. maaliskuuta 2018.Corriere della sera De Filippo oli kuuluisan, alkuaan napolilaisen, teatteridynastian viimeinen miespuolinen edustaja. Dynastian perustaja oli hänen isoisänsä Eduardo Scarpetta. Suvun tunnettuihin edustajiin kuuluivat hänen isänsä Peppino De Filippo, setänsä Eduardo De Filippo ja tätinsä Titina De Filippo. Hän aloitti uransa näyttelijänä 1951 isänsä teatteriseurueessa. Ensimmäinen elokuvarooli tuli jo samana vuonna setänsä Eduardon elokuvassa Filumena Marturano. Hän työskenteli isänsä seurueessa vuoteen 1978 jolloin hän perusti oman seurueen. Hänellä oli Roomassa oma teatteri Parioli Peppino De Filippo joka on nimetty hänen isänsä muistoksi. == Lähteet == == Aiheesta muualla == * Luokka:Vuonna 1930 syntyneet Luokka:Vuonna 2018 kuolleet Luokka:Italialaiset näyttelijät Luokka:Italialaiset näytelmäkirjailijat Luokka:Teatteriohjaajat
Mandinguen ylänkö

Mandinguen ylänkö () on luonnonalue Malin lounaisosassa. Se koostuu useista rikkonaisista hiekkakiviylängöistä, joita erottavat Bafingin ja Bakoyen jokilaaksot ja tasangot. Alue rajoittuu lännessä Faléméjoen yllä kohoavaan Tambaouran kalliorinteeseen. Idässä Nigerjoen vasemmalla rannalla kohoaa ylängön korkein osa Mandinguevuoret. Pohjoisessa alue jatkuu Kaartan ylänkönä kohti Hodhin alankoa. Ylänkö kuuluu pääosin Sudanin ilmastovyöhykkeeseen. Vuotuinen sademäärä vaihtelee koillisen 550 millimetristä lounaan 1400 millimetriin. Kasvillisuus on metsä- ja puusavannia. ==Lähteet== Luokka:Malin maantiede Luokka:Afrikan ylängöt
Kosti Keski-Nummi

Kosti Rauni Iisakki Keski-Nummi (6. tammikuuta 1923 Nummijärvi, Kauhajoki – 18. elokuuta 2018 Hämeenlinna) oli suomalainen jatkosodan hävittäjä-ässä, joka saavutti 5,5 ilmavoittoa vuosina 1943−1944. Siviiliammatiltaan hän oli opettaja.93-vuotias hävittäjä-ässä Kosti Keski-Nummi: "Kun pääsi ampumaan naapuria, se oli nautinto", Aamulehti 26.10.2016 Keski-Nummi meni vapaaehtoisena ilmavoimien palvelukseen maaliskuussa 1940. Lentäjäkoulutuksen jälkeen hänet siirrettiin joulukuussa 1942 Täydennyslentolaivue 35:een ja sieltä maaliskuussa 1943 Lentolaivue 24:ään. Hän lensi aluksi Brewster 239 -hävittäjillä ja maaliskuusta 1944 lähtien Messerschmitt Bf 109 G-2 -hävittäjillä. Hän lensi laivueen 3. lentueessa kaksinkertaisen Mannerheim- ristin ritarin Hans Windin siipimiehenä. Kesäkuussa 1944 Keski-Nummi komennetiin Saksaan hakemaan uudempia Messerschmitt Bf 109 G6 -hävittäjiä. Tällä konetyypillä hän lensi sitten jatkosodan loppuun saakka. Keski-Nummi haavoittui 28. kesäkuuta 1944 ilmataistelussa ja joutui tekemään pakkolaskun nuijamaalaiselle pellolle. Hän pääsi kuitenkaan palaamaan laivueeseen jo kolmen viikon päästä. Sodan päätyttyä Keski-Nummi oli palveli Hävittäjälentolaivue 13:ssa Porissa. Hän erosi palveluksesta ylikersanttina 20.8.1947. Hän meni sitten opettajakoulutukseen Rauman opettajaseminaariin ja toimi opettajana 1970-luvun alkupuolelle asti mm. Lohtajan Marinkaisissa. Ennen kuolemaansa hän asui Hämeenlinnassa. == Kirjallisuutta == * Jukka Piipponen : Siipimiehenä Kannaksella : hävittäjälentäjä Kosti Keski-Nummi. Koala, Helsinki 2016 ISBN 978-952-229-173-8 * Kari Stenman : Hävittäjälentäjät Suomen ilmavoimissa 1939-1945. Koala, Helsinki 2020 ISBN 978-952-229-215-5 == Lähteet == == Aiheesta muualla == * Kosti Keski-Nummi, 94, on viimeisiä hävittäjä-ässiä – nyt hän kertoo, miksi suomalaiset pärjäsivät murskaavaa ylivoimaa vastaan, Ilta-Sanomat 21.9.2017 Luokka:Suomalaiset hävittäjälentäjät Luokka:Suomalaiset opettajat Luokka:Vuonna 1923 syntyneet Luokka:Vuonna 2018 kuolleet
Sega All Stars

Sega All Stars oli Segan budjetti- ja uusintajulkaisujen sarja videopelejä Sega Dreamcast -konsolille. Sarja tunnetaan myös lyhyesti DoriKore (lyhennyksenä sanoista Dorīmukyasuto Korekushon eli Dreamcast Collection). Vastaavia julkaisuja ovat esimerkiksi Nintendon Player's Choice -julkaisut. Sega All-Stars (myös nimellä Sega Superstars) on myös pelisarja, jossa esiintyvät Segan pelien hahmot. Dreamcast Collection on myös pelikokoelma Xbox 360:lle ja Microsoft Windowsille. == Pelit == * 18 Wheeler American Pro Trucker * 21 - TwoOne * Black/Matrix A/D * Capcom vs. SNK 2: Millionaire Fighting 2001 * Capcom vs. SNK: Millennium Fight 2000 Pro * Castle Fantasia: Seima Taisen * Close To: Inori no Oka * Comic Party * Confidential Mission * Crazy Taxi 2 * Culdcept II * D+Vine [Luv] * De La Jet Set Radio * Dennou Senki Virtual On: Oratorio Tangram * Dousoukai 2: Again & Refrain * Ever17: The Out of Infinity * Fighting Vipers 2 * Gaia Master Kessen!: Seikiou Densetsu * Grandia II * Guilty Gear X * Hanagumi Taisen Columns 2 * Happy Lesson * Inoue Ryoko: Roommate * Interlude * Kidou Senkan Nadesico: Nadesico the Mission * King of Fighters 2000 * King of Fighters 2001 * King of Fighters 2002 * Memories Off 2nd * Memories Off Complete * Mercurious Pretty: End of the Century * Miss Moonlight * Moero! Justice Gakuen * Napple Tale: Arsia in Daydream * Never7: The End of Infinity * Pandora no Yume * Power Stone 2 * Princess Maker Collection * Puyo Puyo Fever Has Screens * Record of Lodoss War: The Advent of Cardice * Renai Chu! Happy Perfect * Roommate Asami: Okusama wa Joshikousei Director's Edition * Roommate Novel: Sato Yuka * SEGAGAGA * Shenmue II * Tako no Marine * Tentama: 1st Sunny Side * Yoshia no Oka de Nekoronde... * Yume no Tsubasa: Fate of Heart * Zero Gunner 2 == Lähteet == * http://www.sega-dc.de/dreamcast/DoriKore Luokka:Sega
Riihijärvi

Riihijärvi voi tarkoittaa seuraavia: ;järviä: *Riihijärvi, järvi Eurajoella *Riihijärvi, järvi Heinolassa *Riihijärvi, järvi Hämeenkyrön ja Ylöjärven rajalla *Riihijärvi, järvi Joutsassa ja Toivakassa *Riihijärvi, järvi Jämsän Koskenpäällä *Riihijärvi, järvi Jämsässä Kankarisveden länsipuolella *Riihijärvi, järvi Keuruulla *Riihijärvi, järvi Kouvolassa *Riihijärvi, järvi Kuhmoisten Karklammella *Riihijärvi, järvi Mänttä-Vilppulassa *Riihijärvi, järvi Padasjoella *Riihijärvi, järvi Savitaipalella *Riihijärvi, järvi Lavajärven alueella Ylöjärvellä * Vähä Riihijärvi, järvi Jämsän Koskenpäällä ;henkilöitä: *Ali Riihijärvi (1879–1917), tehtailija *Elvi Riihijärvi (1906–1984), kansakoulunopettaja ja kirjailija *Heikki Riihijärvi (s. 1966), jääkiekkoilija *Heikki Riihijärvi (1937–2002), poliitikko (SMP) *Juha Riihijärvi (s. 1969), jääkiekkovalmentaja ja jääkiekkoilija *Teemu Riihijärvi (s. 1977), jääkiekkoilija. Luokka:Järvien täsmennyssivut
Pertti Mäkeläinen

Pertti Antero Mäkeläinen (s. 31. maaliskuuta 1935 Viipurin maalaiskunta) on suomalainen pappi, joka toimi Kirkkohallituksen kansliapäällikkönä. Pertti Mäkeläinen syntyi konduktööri Emil Mäkeläisen ja Elsa Kostiaisen perheeseen. Hänen puolisonsa vuodesta 1960 on apulaisrehtori Lea Rämö. Mäkeläinen tuli ylioppilaaksi 1954 ja valmistui teologian kandidaatiksi Helsingin yliopistosta 1959 ja lisensiaatiksi 1969. Hän toimi kappalaisena Lappeella 1964–1973 ja kirkkoherrana Mäntyharjulla 1973–1980 ja Kouvolassa 1980–1981. Kirkkohallituksen kansliapäälliköksi hänet nimitettiin vuonna 1981. Eläkkeelle Mäkeläinen jäi vuoden 1998 alussa, hänen seuraajakseen valittiin Risto Junttila.Kirkon kakkosmies "susirajan takaa" Kirkkohallituksen kansliapäälliköksi torniolainen Risto Junttila. HS, 7.11.1997. (Viitattu 2.4.2018) ==Lähteet== Luokka:Suomen evankelis-luterilaisen kirkon papit Luokka:Kirkkohallituksen kansliapäälliköt Luokka:Vuonna 1935 syntyneet Luokka:Elävät henkilöt
Ameenah Gurib

Bibi Ameenah Firdaus Gurib-Fakim (s. 17. lokakuuta 1959 Brittiläinen Mauritius) on mauritiuslainen biodiversiteetin tutkija ja professori, joka toimi maansa presidenttinä vuosina 2015–2018. Hän oli Mauritiuksen ensimmäinen naispresidentti. Gurib valittiin presidentiksi politiikan ulkopuolella. Tieteellisellä urallaan hän on keskittynyt kasvien biokemian ja fytokemian tutkimiseen. == Opiskelu ja tieteellinen ura == Gurib päätti high schoolin jälkeen opiskella kemiaa ja muutti Englantiin. Hän valmistui vuonna 1983 Surreyn yliopistosta kemiasta luonnontieteiden kandidaatiksi ja vuonna 1987 orgaanisen kemian tohtoriksi Exeterin yliopistosta. Gurib palasi valmistuttuaan Mauritiukselle ja sai paikan Mauritiuksen yliopistosta orgaanisen kemian professorina. Alan tutkimus oli kuitenkin haastavaa Mauritiuksella, joten hän suuntasi kiinnostuksensa fytokemiaan ja luonnollisten yhdisteiden eristämiseen kasveista. Hänen tutkimuksensa kohdistuivat erityisesti etnolääketieteeseen. Gurib johti vuosina 1987–1992 projektia, jonka tarkoituksena oli inventoida Intian valtameren alueen lääkinnälliset ja aromaattiset kasvit. Gurib sai vuonna 1994 valmiiksi ensimmäisen Mauritiuksen ja Rodriguessaaren aromaattisten ja lääkinnällisten kasvien luettelon. Gurib oli perustamassa afrikkalaista AAMPS- tiedeyhteistyöjärjestöä ja mauritiuslaisen CEPHYR-tutkimuslaitoksen, joka on keskittynyt tutkimaan kasviuutteiden biokemiallisia ja fytokemiallisia koostumuksia. Hänelle myönnettiin vuonna 2007 L’Oréalin ja Unescon naisten tiedepalkinto. == Kausi presidenttinä == Gurib valittiin kesäkuussa 2015 Mauritiuksen ensimmäiseksi naispresidentiksi. Tehtävä on pitkälti vain seremoniallinen, ja todellista valtaa maassa pitää pääministeri. Parlamenttivaalit voittanut Alliance LePep -koalitio oli luvannut ehdottaa presidentiksi politiikan ulkopuolelta tulevaa henkilöä, ja sitoutumaton Gurib oli sopiva valinta tällaiseksi. Gurib erosi presidentin tehtävästä luottokorttikohun takia. Häntä syytettiin Planet Earth Instituten luottokortin väärinkäytöstä. Hän oli saanut kortin käyttöönsä PEI-instituutilta, jotta hän voisi käyttää sitä järjestön tehtävissä kertyvien matkustus- ja muiden kulujen maksamiseen. Gurib myönsi ostaneensa PEI:n luottokortilla itselleen luksustuotteita, mutta hän myös kertoi sen tapahtuneen vahingossa ja maksaneensa kulunsa takaisin PEI:lle. Järjestö vahvisti Guribin maksaman korvauksen. Kohun seurauksena Gurib kuitenkin erosi maaliskuussa 2018. == Lähteet == == Aiheesta muualla == Luokka:Mauritiuksen presidentit Luokka:Kasvitieteilijät Luokka:Biokemistit Luokka:vuonna 1959 syntyneet Luokka:Elävät henkilöt
Sauen kunta

Sauen kunta sijaitsee Pohjois-Virossa Harjumaan maakunnassa. == Sijainti == Kunta sijaitsee Tallinnan lounaispuolella ulottuen Tallinnan länsirajalta noin 50 kilometrin päähän lounaaseen rajoittuen Märjamaan ja Lääne-Nigulan kuntiin. Sauen muita naapurikuntia ovat lännessä Keilan ja Harkun kunnat sekä idässä Sakun, Kohilan ja Raplan kunnat. == Hallinto == Sauen kunta muodostettiin lokakuussa 2017 yhdistämällä Sauen kaupunki, Sauen kunta, Kernu sekä Nissi pois lukien Nissin Rehemäen kylä, joka liitettiin Lääne-Nigulan kuntaan. Sauen kunnassa on 21 711 asukasta (1.1.2018). Kunta muodostuu Sauen kaupungista (linn), Laagrin, Riisiperen ja Turban pienkauppaloista (alevik) sekä 50 kylästä (küla). == Liikenne == Valtatie 4 Tallinnasta Pärnuun ja valtatie 9 Sauen Ääsmäestä Haapsaluun sekä valtatie 11 (Tallinnan eteläinen ohikulkutie) kulkevat Sauen kautta. Rautatie Tallinnasta Keilaan kulkee Sauen kautta jatkuen Keilasta Riisipereen. == Lähteet == == Aiheesta muualla == *
Matti Nuolivirta

Matti Erkki Uolevi Nuolivirta (28. marraskuuta 1929 Kisko – 7. joulukuuta 2011 SeinäjokiKuolinilmoitus, Ilkka 30.12.2011, s. 18) oli suomalainen diplomi- insinööri ja kaupunkineuvos, joka toimi Seinäjoen kaupunginjohtajana. Matti Nuolivirta syntyi rakennusmestari Arvo Ilmari Nuolivirran ja Hellin Silvia Himbergin perheeseen. Hänen puolisonsa 1956–1992 oli farmaseutti Ritva-Liisa Ilona Lahdensuo. Nuolivirta tuli ylioppilaaksi 1949 ja valmistui diplomi- insinööriksi Teknillisestä korkeakoulusta 1955. Hän toimi suunnittelijana insinööritoimistossa 1955–1958, Lahden kaupungin palveluksessa 1958–1961 ja Seinäjoen kaupungininsinöörinä 1961–1967. Seinäjoen apulaiskaupunginjohtaja Nuolivirta oli 1967–1974 ja kaupunginjohtaja 1974–1992. Kaupunkineuvoksen arvo hänelle myönnettiin vuonna 1992. == Lähteet == Luokka:Suomalaiset insinöörit Luokka:Seinäjoen kauppalan- ja kaupunginjohtajat Luokka:Vuonna 1929 syntyneet Luokka:Vuonna 2011 kuolleet
Carmel (Indiana)

Carmel on kaupunki Hamiltonin piirikunnassa, Indianan osavaltiossa, Yhdysvalloissa. Kaupungin väkiluku oli vuoden 2020 väestönlaskennassa 99 757\. Väkiluku nousi yli 20 000 asukkaalla vuoteen 2010 verrattuna. Carmel on Indianan viidenneksi suurin kaupunki. Carmel on tunnettu liikenneympyröistään, joita on kaupungissa 140. == Kuvia kaupungista == Tiedosto:Carmel-indiana- art-and-design-district.jpg|Arts & Design District Carmelin vanhassa kaupungissa. Tiedosto:Monon Greenway in downtown Carmel.jpg|Monon Greenway. == Lähteet == == Aiheesta muualla == Luokka:Indianan kaupungit
Khan el-Khalili

pienoiskuva|Bab al-Badistan, yksi Khan el-Khalilin porteista. Khan el-Khalili () on souk eli markkinapaikka Egyptin pääkaupungissa Kairossa. Alkuperäinen, vuonna 1382 valmistunut rakennus toimi karavaaniseraljina. Khan el-Khalilin rakennutti emiiri Djaharks el-Khalili. Alueelle on alun perin haudattu fatimidien kalifaatin kalifeja. Sulttaani Qaytbayn jälkeen 1400-luvun lopulla siitä tuli tärkeä ulkomaankaupankeskus. Alueella tehtiin itsemurhaisku vuonna 2005 ja pommi-isku vuonna 2009. == Lähteet == == Aiheesta muualla == * * Luokka:Kairon rakennukset ja rakennelmat Luokka:Markkinapaikat
Šuruppak

Šuruppak tai Shuruppak, nykyinen Tall Faʾrah, oli muinainen sumerien kaupunki, joka sijaitsi etelään Nippurista, nykyisen Qadisiyyan maakunnan alueella Irakissa. Kaupunki oli alun perin Eufratin rannalla. Paikalla 1900-luvulla tehdyt arkeologiset kaivaukset paljastivat kolme asutuskerrosta, jotka ulottuivat aina myöhäisestä esihistoriallisesta ajasta Urin kolmannen dynastian aikakaudelle saakka. Huomattavimmat löydöt olivat talojen rauniot sekä taulut, joissa oli nuolenpääkirjoitusta. Tämä osoittaa, että Šuruppakissa oli pitkälle kehittynyt yhteiskunta jo 3000-luvulla eaa. Šuruppak on sumerilaisten vedenpaisumuskertomuksen tapahtumapaikka. Tarujen mukaan valtava vedenpaisumus tuhosi koko ihmiskunnan, lukuun ottamatta ainutta eloonjäänyttä, Ziusudraa. Suojelusjumala oli käskenyt Ziusudraa rakentamaan valtavan arkin, jonka avulla hän selvisi tuhoisasta tulvasta. Jälkeenpäin Ziusudra loi ihmiskunnan ja eläimet uudelleen, ja hän itse sai ikuisen elämän. Ziusudra vastaa Gilgameš-eepoksen Utnapištimia ja Raamatun Nooaa. == Lähteet == Luokka:Sumerin kaupungit Luokka:Arkeologiset kohteet Irakissa Luokka:Qadisiyya
Mandinguevuoret

Mandinguevuoret () on eroosion kuluttama hiekkakivivuoristo Mandinguen ylängön kaakkoisosassa Malissa. Mandinguevuoret ovat Fouta Djallonin pohjoinen jatke. Ne ulottuvat Guinean rajalta Bamakon ja Koulikoron länsi- ja pohjoispuolelle. Alueen keskikorkeus on 420 metriä merenpinnasta, korkein kohta Famansa 785 metriä ja pinta-ala 24 000 neliökilometriä. Vuoret toimivat Niger ja Senegal -jokien vedenjakajana. Alue kuuluu Sudanin ilmastovyöhykkeeseen. Kasvillisuus on savannia. Vesistöt koostuvat sadekauden jälkeen kuivuvista joista. Mandinguevuoret ovat erikoisine kalliomuodostelmineen, luolineen, vesiputouksineen ja historiallisine kohteineen yksi Malin matkailunähtävyyksistä. Siellä sijaitsee suojeltu metsäalue, jonka pinta-ala on nykyään 10 000 hehtaaria. Matkailun keskuksena toimii Siby. ==Lähteet== Luokka:Afrikan vuoristot Luokka:Malin maantiede
Alexander City

Alexander City on kaupunki Tallapoosan piirikunnassa, Alabaman osavaltiossa, Yhdysvalloissa. Kaupungin väkiluku oli vuoden väestönlaskennassa 14 875. Alexander City perustettiin vuonna 1872. Vuonna 2018 kaupungin arvioitu väkiluku oli 14,467. ==Rakennuksia== Tiedosto:Alexander City, Alabama City Hall.JPG|Alexander Cityn kaupungintalo. Tiedosto:Central Alabama Community College George C. Wallace Administration Building.JPG|George C. Wallacen hallintorakennus. Tiedosto:Alexander City Post Office 35010.JPG|Postitoimisto. Tiedosto:Alexander City First Baptist Church (1872).JPG|Baptistikirkko. ==Lähteet== Luokka:Alabaman kaupungit
Jouko Huotari

Jouko Armas Antero (Jussi) Huotari (23. marraskuuta 1918 Nuijamaa – 13. elokuuta 2004 Kouvola)Huotareita viidellä vuosisadalla, Pertti Huotari, Huotarien sukuseura, 2008 Kuhmo, sivu 784 oli suomalainen jatkosodan aikainen hävittäjälentäjä joka saavutti 17,5 ilmavoittoa 291 sotalennolla vuosina 1941–1944. Siviiliammatiltaan hän on veturinlämmittäjä.Virtualpilots.fi : hävittäjälentäjien Antti Tanin ja Jouko "Jussi" Huotarin haastattelu Kouvolassa 10.7.2002 Huotari tuli Lentolaivue 24:n palvelukseen marraskuun alussa 1940. Hän lensi vuoteen 1943 saakka Brewster F2A-hävittäjillä ja sen jälkeen Messerschmitt Bf 109 G-hävittäjillä. Ilmavoitoista 7,5 tuli Brewster- hävittäjillä lentäessä ja 10 Messerschmitt-hävittäjillä lentäessä. Sotien jälkeen Huotari oli ilmavoimien palveluksessa marraskuuhun 1958 saakka. Hän julkaisi muistelmansa vuonna 2003. == Teoksia == * Taivaalle! : Hävittäjälentäjän muistelmia jatkosodasta. Koala, Helsinki 2003, 2. uus. painos 2011 ==Lähteet== Luokka:Suomalaiset hävittäjälentäjät Luokka:Suomalaiset toisen maailmansodan sotilaat Luokka:Vuonna 1918 syntyneet Luokka:Vuonna 2004 kuolleet
Josefiina Kilpinen

Josefiina Kilpinen (s. 20. lokakuuta 1982 Jyväskylä) on suomalainen uransa päättänyt skicrosslaskija. Hän edusti urallaan Jyväskylän Freestyleseuraa. Kilpinen sijoittui Rukan MM-kilpailuissa 2005 skicrossissa yhdeksänneksi. Freestylehiihdon maailmancupissa Kilpinen kilpaili ensimmäisen kerran marraskuussa 2002 Tignesissa. Kaudella 2003–2004 hän laski kolme kertaa toiseksi ja sijoittui kauden kokonaistuloksissa neljänneksi. Kaudella 2005–2006 Kilpinen sijoittui kerran kolmanneksi. == Lähteet == Luokka:Suomalaiset freestylehiihtäjät Luokka:Vuonna 1982 syntyneet Luokka:Elävät henkilöt
Catherine Tizard

Catherine Anne Tizard, o.s. Maclean (4. huhtikuuta 1931 Auckland, Uusi- Seelanti – 31. lokakuuta 2021 Auckland, Uusi-Seelanti) oli uusiseelantilainen poliitikko, joka toimi urallaan 1983–1990 Aucklandin pormestarina ja 1990–1996 Uuden-Seelannin kenraalikuvernöörinä. Hän oli molemmissa tehtävissä ensimmäinen nainen. == Nuoruus ja perhe == Catherine Maclean syntyi vuonna 1931 Aucklandissa. Hänen vanhempansa Neil ja Helen Maclean olivat molemmat skottimaahanmuuttajia. Catherine menivuonna 1951 naimisiin Bob Tizardin kanssa. Hän opiskeli tuolloin toista vuottaan Aucklandin yliopistossa. He saivat neljä lasta kuuden vuoden aikana. Catherine Tizard lopetti koulun kesken ja jäi hoitamaan kotia, kun hänen miehensä valittiin Uuden-Seelannin parlamenttiin. Bob Tizardin menetettyä paikkansa vuoden 1960 vaaleissa Catherine palasi yliopistoon. == Yliopistosta kunnallispolitiikkaan == Catherine Tizard valmistui vuonna 1961 Aucklandin yliopistosta pääaineen eläintiede. Seuraavana vuonna hän pääsi eläintieteen laitokselle osa- aikaiseksi opettajaksi. Virka vakinaistettiin myöhemmin. Tizard äänestettiin vuonna 1971 Aucklandin kaupunginvaltuustoon, jossa hän toimi 12 vuoden ajan. Hän työskenteli samaan aikaan edelleen Aucklandin yliopistossa. Vuonna 1983 Tizard valittiin Aucklandin pormestariksi. Hän oli ensimmäinen työväenpuolueen edustaja ja ensimmäinen nainen kyseisessä virassa. == Pormestari ja kenraalikuvernööri == Tizard oli 1983–1990 Aucklandin pormestarina. Hänet valittiin kahdesti uudelle kaudelle. Hänen aikanaan Auckland kehittyi kansainväliseksi urheilu- ja taidekeskukseksi. Hän ajoi voimakkaasti muun muassa kulttuurikeskus Aotea Centren rakentamista ja vuoden 1990 Kansainyhteisön kisojen järjestämistä. Kesken kolmannen kautensa pormestarina Tizardille tarjottiin paikkaa Uuden-Seelannin kenraalikuvernöörinä. Hänestä tuli ensimmäinen nainenkenraalikuvernöörinä, hän toimi tehtävässä 1990–1996. == Lähteet == == Aiheesta muualla == Luokka:Uuden-Seelannin kenraalikuvernöörit Luokka:Pormestarit Luokka:Vuonna 1931 syntyneet Luokka:Vuonna 2021 kuolleet
Scottsboro (Alabama)

Scottsboro on kaupunki Jacksonin piirikunnassa, Alabaman osavaltiossa, Yhdysvalloissa. Kaupungin väkiluku oli vuoden väestönlaskennassa 14 770. Scottsboro on Jacksonin piirikunnan hallintokeskus. ==Kuvia== Tiedosto:Scottsboro, Al. Downtown 5-27-07.JPG|Scottsboron keskustaa. Tiedosto:Comer Bridge.jpg|Comerin silta. Tiedosto:King Caldwell Park 2 5-28-07.JPG|King Caldwellin puisto. ==Lähteet== Luokka:Alabaman kaupungit
Lutetiumkloridi

Lutetium(III)kloridi (tai lutetiumkloridi) LuCl3 on harvinaisen maametallin lutetiumin epäorgaaninen yhdiste kloorin kanssa. Se on valkeaa tai väritöntä kiinteää ainetta, joka muodostaa kiderakenteeltaan monokliinisiä kiteitä. Yhdiste liukenee veteen ja esiintyy myös kidevedellisenä heksahydraattina (LuCl3 · 6H2O). Lutetiumkloridi on hieman hygroskooppista. Lutetiumkloridista voidaan valmistaa puhdasta metallista lutetiumia lämmittämällä lutetiumkloridia yhdessä kalsiumin kanssa: :2 LuCl3 \+ 3 Ca → 2 Lu + 3 CaCl2 Lutetiumkloridia käytetään laserkiteiden valmistukseen ja sillä on joitain sovelluksia keramiikassa, erikoislasien valmistuksessa sekä valoaineissa. Lutetiumkloridi ei ole kovin vaarallista ihmiselle, vaan vaikutuksiltaan lähinnä ihoa, silmiä ja hengitysteitä ärsyttävää. Yhdisteen akuutiksi myrkyllisyydeksi rotilla on saatu LD50-arvo 315 mg/kg intraperitoneaalisesti ja 7 100 mg/kg suun kautta annosteltuna. == Lähteet == == Aiheesta muualla == * PubChem: Lutetium chloride Luokka:Lutetiumyhdisteet Luokka:Kloridit
Lutetiumjodidi

Lutetium(III)jodidi (tai lutetiumjodidi) LuI3 on harvinaisen maametallin lutetiumin epäorgaaninen yhdiste jodin kanssa. Se on ruskeaa kiinteää ainetta, joka muodostaa kiderakenteeltaan samankaltaisia kiteitä kuin vismuttijodidi. Lutetiumjodidi on voimakkaasti hygroskooppista ja imee ilmasta kosteutta muodostaen hydraatteja. Lutetiumjodidia voidaan valmistaa alkuaineistaan:Webelements: Lutetium: reactions of elements Viitattu 31.3.2018 :2 Lu + 3 I2 → 2 LuI3 tai elohopeajodidin avulla tyhjiössä 500 °C lämpötilassa: :2 Lu + 3 HgI2 → 2 LuI3 \+ 3 Hg Ceriumilla doupattua lutetiumjodidia on suunniteltu käytettäväksi PET-skannereissa. Lutetiumjodidia voidaan käyttää yhdessä yttriumtrijodidin ja gadoliniumtrijodidin kanssa LuI3-YI3-GdI3 skintillaattoreissa neutroni- ja gammasäteilyn ilmaisemiseen. == Lähteet == == Aiheesta muualla == * PubChem: Lutetium(3+) triiodide Luokka:Lutetiumyhdisteet Luokka:Jodidit
Lutetiumfluoridi

Lutetium(III)fluoridi (tai lutetiumfluoridi) LuF3 on harvinaisen maametallin lutetiumin epäorgaaninen yhdiste fluorin kanssa. Se on valkeaa kiinteää ainetta, joka muodostaa kiderakenteeltaan ortorombisia kiteitä. Yhdiste ei liukene veteen, mutta liukenee vahvoihin happoihin. Lutetiumfluoridi on hieman hygroskooppista. Ihmiselle aine on myrkyllistä. Lutetiumfluoridia voidaan valmistaa lutetiumoksidista tai lutetiumkloridista vetyfluoridin avulla: :Lu2O3 \+ 6 HF → 2 LuF3 \+ 3 H2O :LuCl3 \+ 3 HF → LuF3 \+ 3 HCl Lutetiumfluoridia käytetään laserkiteiden valmistukseen, etenkin litiumlutetiumfluoridista (LiLuF4) tehtyjen LLF-kiteiden raaka-aineena, ja sillä on joitain sovelluksia keramiikassa, erikoislasien valmistuksessa ja valoaineissa. Sitä on käytetty optiikan ohutkalvosuodattimissa. Lutetiumfluoridi ärsyttää ihoa ja on myrkyllistä hengitettynä. == Lähteet == == Aiheesta muualla == * PubChem: Lutetium fluoride Luokka:Lutetiumyhdisteet Luokka:Fluoridit
Evaristo Carvalho

Evaristo Carvalho (22. lokakuuta 1941 – 28. toukokuuta 2022 Lissabon, Portugali) oli sãotomépríncipeläinen poliitikko, joka oli uransa aikana São Tomé ja Príncipen presidentti, pääministeri, puolustusministeri ja parlamentin puhemies. Carvalho edusti Acção Democrática Independente (ADI) -puoluetta ja oli sen varapuheenjohtaja. Hän oli São Tomé ja Príncipen pääministerinä kahteen otteeseen, 7. heinäkuuta 1994 – 25. lokakuuta 1994 ja 26. syyskuuta 2001 – 28. maaliskuuta 2002. Vuosina 2010–2012 hän oli São Tomé ja Príncipen parlamentin puhemies. Carvalho oli ehdokkaana jo vuoden 2011 presidentinvaaleissa ja jäi silloin toiseksi saatuaan toisella kierroksella 47,12 prosenttia äänistä. Vuoden 2016 presidentinvaaleissa Carvalho sai ensimmäisellä kierroksella lähes puolet äänistä, ja istuva presidentti Manuel Pinto da Costa vain 24,8 %. Pinto da Costa syytti vaaleja vilpillisiksi eikä osallistunut toiselle kierrokselle, joten Evaristo Carvalho valittiin hänen seuraajakseen. Hän astui virkaansa 3. syyskuuta. Carvalhon toimikausi päättyi syyskuussa 2021. Saô Tomé ja Principe ei kuitenkaan ollut valinnut vielä siihen mennessä uutta presidenttiä, sillä ensimmäisen kierroksen tuloksista syntyi kiista, joka aiheutti toisen kierroksen järjestämisen lykkäämisen kahdesti. Parlamentti äänesti siksi Everisto Carvalhon toimikauden jatkamisesta. Carvalho ei ollut ehdolla vaaleissa, joiden toinen kierros järjestettiin lopulta syyskuussa. Vaalit voitti Carlos Vila Nova, josta tuli presidentti 2. lokakuuta. Carvalho kuoli toukokuussa 2022 pitkään sairauteen. ==Lähteet== Luokka:Sãotomépríncipeläiset poliitikot Luokka:São Tomé ja Príncipen presidentit Luokka:Vuonna 1941 syntyneet Luokka:Vuonna 2022 kuolleet
Amerikanjatobapuu

Amerikanjatobapuu (Hymenaea courbaril) on puulaji, joka kuuluu hernekasvien heimoon. Arvokkaalla puulla on monta nimeä. Nicaraguassa guapinolina tunnettua puuta kutsutaan englanniksi nimellä “Brazilian cherry”, vaikka puu ei ole millään tavalla sukua kirsikkapuulle. Perun Amazonin alueella puusta käytetään nimeä Azucar huayo ja Brasiliassa Jatobá. Lisäksi se tunnetaan ainakin nimillä “Courbaril”, “West Indian locust”, “Brazilian copal” ja “Amami-gum”. Puun muut kutsumanimet “stinking toe”, “old man’s toe” ja “stinktoe” viittaavat sen hedelmään, koska hedelmälihan tuoksu on sangen outo, vaikkakin liha sinällään on erinomaista ja terveellistä syötävää. Puun hedelmä (toisinaan englanniksi myös locust) on ollut tärkeä osa Amerikan alkuperäiskansojen ruoka-valiota. Hajusta huolimatta hedelmä maistuu makealta. Siitä tehdään myös leivontajauhoa ja ”atole” nimistä juomaa. Hedelmälihan ravintoarvo on korkea ja se on tärkkelyksen ja proteiinin lähde. Tämän hedelmän on todettu myös alentavan verenpainetta, vähentävän sydänverisuonitautien riskiä ja parantavan veren sokeriarvoja. Uusia lääketieteellisiä hyödyntämismahdollisuuksia tutkitaan. Amerikanjatobapuun puuaines on todella kovaa ja se arvostetaan korkealle käsityö- ja huonekaluteollisuudessa. Puuta on käytetty paljon myös mm. huonekalujen ja veneiden rakentamisessa. Puun punaruskeat värisävyt höystettynä musta-punaisilla raidoilla tekevät siitä koristeellisen. Tästä syystä puuta käytetään paljon myös koriste-esineiden valmistuksessa. Amerikanjatobapuu kasvaa yli 30 metriä korkeaksi ja sitä esiintyy luontaisesti kaikkialla Keski- ja Etelä Amerikassa. Tosin monihyödyllisyytensä vuoksi se alkaa olla hyvinkin uhanalainen laji monilla sen luontaisilla esiintymisalueilla. == Lähteet == Luokka:Hernekasvit
Georges Urbain

Georges Urbain (12. huhtikuuta 1872 – 5. marraskuuta 1938) oli ranskalainen kemisti. Hänet tunnetaan työstään alkuaine luteniumin löytäjänä vuonna 1907 (myös Carl Auer von Welsbach ja Charles James löysivät tämän alkuaineen itsenäisesti, mutta Urbain julkaisi tuloksensa ensimmäisenä). Hän oli eräs 1900-luvun alkupuolen huomattavimmista harvinaisten maametallien ja lantanoidien tutkijoista, joka teki erittäin pitkiä ja perusteellisia kemiallisia kokeita näiden aineiden erottelemiseksi toisistaan. Hän löysi gadoliniumin ferromagneettisuuden. Hänet tunnetaan myös kuvanveistäjänä, säveltäjänä ja taidemaalarina. Urbain opiskeli École supérieure de physique et de chimie industrielles de la ville de Paris yliopistossa (ESPCI Paris) ja hänestä tuli Sorbonnen yliopiston mineralogian professori vuonna 1906, myöhemmin Ranskan tiedeakatemian jäsen sekä Ranskan kemian seuran (Société chimique de France) presidentti. == Lähteet == Luokka:Ranskalaiset kemistit Luokka:Ranskan tiedeakatemian jäsenet Luokka:Vuonna 1872 syntyneet Luokka:Vuonna 1938 kuolleet
Shane Gersich

Shane Gersich (s. 10. heinäkuuta 1996 Chaska, Minnesota, Yhdysvallat) on yhdysvaltalainen jääkiekkoilija. Hän on Washington Capitalsin viidennen kierroksen varaus vuodelta 2014. == Ura == Gersich varattiin Washington Capitalsiin viidennellä kierroksella 134. pelaajana vuoden 2014 NHL:n varaustilaisuudessa. Vuosina 2015–2018 Gersich edusti NCAA:ssa Pohjois-Dakotan yliopiston joukkuetta. Hän pelasi kolmen kauden aikana yhteensä 117 ottelua, joissa teki tehot 43+34=77. Maaliskuussa 2018 Gersich teki kaksivuotisen tulokassopimuksen hänet varanneen Capitalsin kanssa. Gersich teki NHL- debyyttinsä 29. maaliskuuta Capitalsin paidassa ottelussa New York Rangersia vastaan. Hän oli jäällä 8.52 minuuttia, jonka aikana laukoi kolmesti maalia kohti sekä blokkasi kaksi vastustajan laukausta. == Tilastot == 2012–2013 Omaha Lancers USHL 6 1 0 1 19 – – – – – 2013–2014 USNTDP USHL 26 8 8 16 4 – – – – – U18 MM 7 0 0 0 2 USDP 61 16 16 32 18 – – – – – 2014–2015 Omaha Lancers USHL 52 27 23 50 32 3 1 1 2 0 USNTDP USDP 1 0 0 0 0 – – – – – 2015–2016 Pohjois-Dakotan yliopisto NCAA 37 9 2 11 16 – – – – – 2016–2017 Pohjois- Dakotan yliopisto NCAA 40 21 16 37 20 – – – – – 2017–2018 Pohjois-Dakotan yliopisto NCAA 40 13 16 29 18 – – – – – Washington Capitals NHL 3 0 1 1 0 2 0 0 0 0 2018–2019 Hershey Bears AHL 66 8 16 24 57 9 1 2 3 6 2019–2020 Hershey Bears AHL 54 10 8 18 24 – – – – – 2020–2021 Hershey Bears AHL 33 6 8 14 39 – – – – – 2021–2022 Hershey Bears AHL 71 14 20 34 60 – – – – – 2022–2023 Hershey Bears AHL 53 9 14 23 16 6 1 0 1 0 2023–2024 Västerås IK Allsvenskan 48 19 13 32 10 – – – – – 5 kautta yhteensä AHL 277 47 66 113 196 15 2 2 4 6 3 kautta yhteensä NCAA 117 43 34 77 54 – – – – – == Lähteet == * * === Viitteet === Luokka:Washington Capitalsin pelaajat Luokka:Washington Capitalsin varaamat pelaajat Luokka:Yhdysvaltalaiset jääkiekkoilijat Luokka:Vuonna 1996 syntyneet Luokka:Elävät henkilöt
Amerikanpallokala

Amerikanpallokala (Sphoeroides spengleri) on 30-senttimetrinen jäykkäleukakala. Sitä tavataan Atlantin valtameren länsiosassa, Uudesta- Englannista Brasiliaan. Atlantin itäosassa sen tilalla on Sphoeroides marmoratus. Lajin elinalue ulottuu matalista rantavesistä 45 metrin syvyyteen. Sitä tavataan meriruohokasvustoissa ja vuorovesipoukamista. Lajin tunnistaa kuonon kärjestä pyrstöevän tyveen ulottuvasta tummasta täplärivistä. == Lähteet == Luokka:Pallokalat
Tambaoura

Tambaoura on etelästä pohjoiseen ulottuva hiekkakiviharjanne Kayesin alueella Malissa. Se muodostaa yhdessä Bamboukin tasangon kanssa Mandinguen ylängön länsiosan. Harjanne päättyy lännessä jyrkkään kalliorinteeseen. Sen länsipuolella sijaitsee Falémén ja itäpuolella Bafingin ja Senegalin jokilaakso. Alueen pinta-ala on 7 330 neliökilometriä. Se kuuluu Sudanin ilmastovyöhykkeeseen. Kasvillisuus on pensas- ja metsäsavannia. Tambaouran kalliorinteellä sijaitsee timanttiesiintymiä. Se on yksi Kéniéban piirin matkailunähtävyyksistä. ==Lähteet== Luokka:Kayesin alue Luokka:Malin maantiede